في الفن وحتى في الحب، الممثلة سناء عكرود استثنائية في التعبير على المشاعر ديالها، والبارح اختارت أنها تدوي على راجلها الممثل محمد مروازي بطريقتها الخاصة. وكتبات سناء على صورة مع راجلها حطاتها على حسابها في أنستكَرام :”خليلي ورفيق دربي، كاتم أمري وسري، متواطئ معي في الجنون و التبات، طبقي الرئيسي الحلو و المالح، وهو من ألجأ اليه لينظف مسرح الجريمة، ليخفي الجثة ويطمس الادلة ويلمع الأرضية، فهو يعرف ان جرائمي ترتكب بسبب فضائلي وشاعريتي المفرطة وليس بسبب عيوبي”. وفي عبارة وحدة، قالت سناء عكرود على راجلها :”مروازي محمد هو المافيا ديالي ومسدسي الكاتم للصوت”. وكانت سناء علنات، العام لي فات، أنها تفارقات مع راجلها من بعد 10 سنين ديال الزواج والعشرة، ولكن هادشي مدامش بزاف ورجعو بلعضياتهم بحب أقوى. 
سناء عكرود كتعبر على الحب بطريقتها: “راجلي هو المافيا ديالي والفردي الكاتم للصوت” – تدوينة